日柱辛金算吉凶
辛日主生、寅月、戊子时
辛为阴柔之金,诞生寅月,木旺司权,辛金甚弱,理要土生,不宜水泄,时逢戊子,虽戊土足以生身,然子水则长生其名,盗气是实,故喜丙火官透,使戊土更厚,且合辛金温润为贵之旨矣。
辛日主生 寅月 己丑时
孟春之辛,原不虑乎土多而金埋,良以时令木旺,土重何忧,所以己丑时元,无可非难,但因余寒犹凛,辛金殊欠温和,年月得见丙丁,庶辛金之精华显露,盖旣有己丑之孕育,自不虞丙丁之销铄矣。
辛日主生 寅月 庚寅时
辛金逢寅月寅时,本是财多身弱,所以时上庚金,喜其同气能助也,但庚虽阳金,逢寅为絶地,相扶之力,犹嫌不够,最好土透干头,则金得母气以孕育,成为财得根深印得华之佳格,而富贵两全矣。
辛日主生 寅月 辛卯时
寅月柔脆之辛金,再临卯时,卯乃辛金之絶地,其弱不堪,纵时透比肩,似可为助,不知枝连同气,亦在絶气之方,自顾不暇,于何为力耶,最妙寅中之戊土透天,戊土坐长生于寅,力能生金,方可以辛金为用,但与其身弱用比,反不如用印之直截了当,惟忌阳木破格耳。
辛日主生 寅月 壬辰时
初春之辛金,逢壬辰时,辰虽印绶生身,却值墓库湿土,生气无多,何况壬水伤官,泄弱金,滋湿土,生旺木乎,祇可弃命从财,但敎柱皆水木,卽清奇之格,倘若年月有火,则火以温之,水以洗之,所谓润而清亦为上格,未可以伤官见官为忌焉。
辛日主生 寅月 癸巳时
辛金生于寅月,木旺火相,时临于巳,木火相通,时干之癸,以生寅木,虽寅巳之生中皆藏戊土,但辛金总觉弱也,必得戊出干头,则食财官印成四美俱,弱极逢生为二难并矣。
辛日主生 寅月 甲午时
辛日午时,时上一贵,考五行生克之理,则寅月为甲木之禄,寅午会半火局以助杀,所谓财官太旺,天元羸弱之征,必也寅中戊土正印,透露干头,以泄火而生金,方是富贵絶伦之命,或见庚申刼财,将当旺之木,稍予制裁尤妙。
辛日主生 寅月 乙未时
寅月胎中之辛金,得未时之土生之,原无不可,惜乎未为木库,而中藏之乙木,又露时干,仍不克挽救财多身弱之弊,柱中还宜有土,如逢比劫,虽可为助,但不成其为时上偏财格矣。良以时上偏财忌见兄弟,固定论耳。
辛日主生 寅月 丙申时
辛生寅提,时值丙申,丙辛虽云相合有情,在时令焉能化水,寅申一冲,似为财星之累,但辛金旺气于申,而春木不虞削伐,故仍